Tsunami (banda)

Tsunami ta un agrupacion musical Arubano cu a wordo funda na 2004. Na Aruba, e banda ta conoci pa su fusion unico di influencianan musical Latino, Caribense y local, combina cu un enfasis fuerte riba instrumentacion en bibo y actuacionnan energetico. Tsunami ta considera un di e bandanan di carnaval mas influyente y popular di Aruba den siglo bintiun.

 Historia 
Tsunami a sali for di e brassband Arubano D2U365, cu tabata activo entre 1994 y 2003.Tsunami a “bari y mop” den premio: Soca King Freddy Rasta a gana “Roadjam 2025”, BDA (5 di maart 2025) Algun di e integrantenan clave di e brassband, manera Jaws Rasmijn, Poppy Kock, Juni Richardson y Bobby Gibbs,Tsunami, skempi.com a expresa nan deseo pa innova y desaroya un zonido nobo, cu mas libertad artistico y un enfoke mas amplio riba ritmonan di Latinoamerica y di region di Caribe. Despues di un periodo di desaroyo di mas o menos dos aña, e proyecto a cristalisa den e fundacion oficial di Tsunami dia 2 di januari 2004.

E nomber Tsunami ta simbolisa e forsa, puresa y energia di ola di laman, un metafora pa e impacto cu e banda kier tin riba e publico. Segun e fundadonan, e meta principal tabata pa crea un banda cu lo mira, sona y actua di un manera nunca antes bisto na Aruba.

Despues di a logra varios exito, manera Rehen, Bisa mi bo stima mi y Mi So Cu Bo, e banda a graba dos album na 2011.

Tsunami a presenta na numeroso evento musical den Caribe Hulandes, particularmente na Aruba y Corsou y tambe na festivalnan local y internacional, entre otro "Caribbean Sea Jazz Festival" (Aruba, 2014), "Zomercarnaval" (Rotterdam, 2024) y "Antilliaanse Feesten" (Belgica, 2024).

 Estilo musical 
Tsunami ta caracterisa pa un estilo musical cu ta mescla soca rapido, roadmarch, ritmo combina, merengue y otro ritmonan Latino-Caribense. E banda ta consisti di mas o menos 13 pa 15 musico y vocalista.

Un elemento distintivo di Tsunami ta su estetica di actuacion:
Bistimento – hopi biaha e banda ta presenta bisti na blanco, simbolisando e puresa y energia cu nan ta pone den cada presentacion. Tambe ta presenta sin sapato como simbolo di humildad y conexion.
Instrumentacion – e banda ta uza un variedad di instrumento di percusion for di Africa, Brazil y Cuba, loke ta enrikece nan zonido y presentacionnan en bibo.

 Den carnaval 
Tsunami a bira un parti integral di Carnaval di Aruba. E banda ta participa regularmente den parada grandi y festivalnan di carnaval, y su canticanan ta bira hopi biaha e roadmarch popular durante temporada di carnaval. Desde 2010, e agrupacion ta banda fiho cu ta acompaña y anima e grupo carnavalesco Champagne. 

Na 2024, durante "Carnaval 70", e cantica Mash Up di su cantante Carl Roosberg, a bira e roadjam di aña y e banda tambe a wordo premia pa Stichting MUSICA como Banda di Aña, a base di criterionan manera participacion den paradanan, popularidad y calidad di actuacion. 

Na 2025 Tsunami, e biaha aki hunto cu cantante Freddy Rasta, a bolbe logra reconocimento como roadjam di aña cu e cantica 1 for Unity. Esaki ta haci Tsunami e prome banda den historia di Carnaval di Aruba cu a bira ganado dobel na diferente ocacion, acompañando 
 Easy B (Soca Monarch & Roadjam Champion, 2015), 
 Galloway (Soca Monach & Roadjam Champion, 2024),
 Freddy Rasta (Soca Monarch & Roadjam Champion, 2025).

 Discografia 
Single/EP
 Nog steeds
 Candela ta Spart
 Trata Mi Bon
 Ta Bo so Por
 Vamos a Bailar
 Djadumingu den Hòfi (2025)
Album/CD
 Plugged (live) (2009)
 Plugged (2011)
 Updated (2011) 

 Link externo 
 Tsunami riba Facebook
 Tsunami riba Instagram

Kategoria:Grupo musikal
Kategoria:Aruba
Kategoria:Karnaval